Bidende kolde dage bliver afløst af våde efterårsagtige dage. - En varmfront er på vej ind over Danmark, og det giver en helt ny vejrsituation. I løbet af dagen trækker den nordpå, og det giver risiko for isslag, siger Jacob Mouritzen, vært ved TV2 Vejret. Varslet for isslag gælder morgenen og frem til middag. Læs mere om advarslen her . - Senere på dagen slår det over i regn, og temperaturen begynder at stige. Med varmfronten, der kommer ind over os, følger der også en kraftigere blæst fra syd. Det  mildere vejr kan føles efterårsagtigt, og der kommer mere regn i løbet af eftermiddag og aften, siger Jacob Mouritzen. Julesne udebliver - måske Den hvide jul synes derfor længere og længere væk - især for Nordjylland. TV2 Vejret har et hvid jul-barometer, du kan følge her. - Regnen fortsætter ud på aften- og nattetimerne. Også i morgen kommer der regn, og temperaturerne vil stige støt frem mod de næste dage, siger Jacob Mouritzen, vært ved TV2 Vejret.

Opsummering:
Blæst og regn er på vej.